Nii number kui aadress olid reaalselt olemasolevad ja funktsioneerivad ning neid kasutades avati publikule SMS'ide ja elektronkirjade kaudu juurdepääs Heroes 360" nimelisel hüperreaalsele keskkonnale. Lisaks aktiivset tegevust nõudvate ülesannetega internetilehekülgedele on selle keskkonna osadeks  telesarjaga samas diegeetilises maailmas asetleidva tegevusega koomiksid ning sarja tegelaste isiklikud kodulehed ja blogid. Kõrgeima intensiivsusega hüperreaalsetes keskkondades lisandub tavalistele faktuaalseile viitadele ka TINAG" retoorika12. Termin on tuletatud väljendist This Is Not a Game - see ei ole mäng" ning väljendub hüperreaalse keskkonna fiktsionaalsuse rõhutatud eitamises. Kõik hüperreaalsesse keskkonda kuuluvad objektiivse reaalsuse elemendid nagu telefoni numbrid, aadressid jne. Peavad reaalselt  funktsioneerima. See väljend ilmus esimest korda ühe mängu Beast" alustanud reklaamklipi lõpus ning nüüd kasutatakse võimalikult erinevaid viise fiktsiooni reaalsusest lahutava piiri hägustamiseks.